CELEX: 62016CA0560
Language: el
Date: 2018-03-07 00:00:00
Title: Υπόθεση C-560/16: Απόφαση του Δικαστηρίου (πρώτο τμήμα) της 7ης Μαρτίου 2018 [αίτηση του Nejvyšší soud České republiky (Τσεχική Δημοκρατία) για την έκδοση προδικαστικής αποφάσεως] — E.ON Czech Holding AG κατά Michael Dědouch, Petr Streitberg, Pavel Suda [Προδικαστική παραπομπή — Κανονισμός (ΕΚ) 44/2001 — Διεθνής δικαιοδοσία σε αστικές και εμπορικές υποθέσεις — Βάσεις αποκλειστικής διεθνούς δικαιοδοσίας — Άρθρο 22, σημείο 2 — Κύρος των αποφάσεων των οργάνων εταιριών ή νομικών προσώπων που έχουν την έδρα τους στο έδαφος κράτους μέλους — Αποκλειστική διεθνής δικαιοδοσία των δικαστηρίων του κράτους μέλους αυτού — Απόφαση της γενικής συνελεύσεως εταιρίας για την υποχρεωτική μεταβίβαση των μετοχών των μετόχων της μειοψηφίας της εταιρίας αυτής στον πλειοψηφικό μέτοχό της και για τον καθορισμό του ποσού του ανταλλάγματος που πρέπει να τους καταβληθεί από τον τελευταίο — Δικαστική διαδικασία με αντικείμενο τον έλεγχο του εύλογου χαρακτήρα του ανταλλάγματος αυτού]

7.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/9
            
         Απόφαση του Δικαστηρίου (πρώτο τμήμα) της 7ης Μαρτίου 2018 [αίτηση του Nejvyšší soud České republiky (Τσεχική Δημοκρατία) για την έκδοση προδικαστικής αποφάσεως] — E.ON Czech Holding AG κατά Michael Dědouch, Petr Streitberg, Pavel Suda
   (Υπόθεση C-560/16) (1)
   
   ([Προδικαστική παραπομπή - Κανονισμός (ΕΚ) 44/2001 - Διεθνής δικαιοδοσία σε αστικές και εμπορικές υποθέσεις - Βάσεις αποκλειστικής διεθνούς δικαιοδοσίας - Άρθρο 22, σημείο 2 - Κύρος των αποφάσεων των οργάνων εταιριών ή νομικών προσώπων που έχουν την έδρα τους στο έδαφος κράτους μέλους - Αποκλειστική διεθνής δικαιοδοσία των δικαστηρίων του κράτους μέλους αυτού - Απόφαση της γενικής συνελεύσεως εταιρίας για την υποχρεωτική μεταβίβαση των μετοχών των μετόχων της μειοψηφίας της εταιρίας αυτής στον πλειοψηφικό μέτοχό της και για τον καθορισμό του ποσού του ανταλλάγματος που πρέπει να τους καταβληθεί από τον τελευταίο - Δικαστική διαδικασία με αντικείμενο τον έλεγχο του εύλογου χαρακτήρα του ανταλλάγματος αυτού])
   (2018/C 161/10)
   Γλώσσα διαδικασίας: η τσεχική
   
      Αιτούν δικαστήριο
   
   Nejvyšší soud České republiky
   
      Διάδικοι στην υπόθεση της κύριας δίκης
   
   E.ON Czech Holding AG
   
      κατά
   
   Michael Dědouch, Petr Streitberg, Pavel Suda
   παρισταμένης της: Jihočeská plynárenská, a.s.
   
      Διατακτικό
   
   Το άρθρο 22, σημείο 2, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, πρέπει να ερμηνευθεί υπό την έννοια ότι μια αγωγή, όπως η επίμαχη στην υπόθεση της κύριας δίκης, η οποία έχει ως αντικείμενο τον έλεγχο του εύλογου χαρακτήρα του ανταλλάγματος το οποίο ο κύριος μέτοχος εταιρίας οφείλει να καταβάλει στους μετόχους της μειοψηφίας της εταιρίας σε περίπτωση υποχρεωτικής μεταβιβάσεως των μετοχών τους στον εν λόγω κύριο μέτοχο, εμπίπτει στην αποκλειστική διεθνή δικαιοδοσία των δικαστηρίων του κράτους μέλους στο οποίο έχει την έδρα της η εταιρία αυτή.
   
      (1)  ΕΕ C 22 της 23.1.2017.